See tüli lahendamine oli, nagu peab arvama, Visby linna vahekohtu otsus, mis ka eestlasi rahuldas, sest eest­lased ei riku rahu, mis sakslastega tehtud, ka selle jul­tunud provokaatorilise sammu pärast. Sakslasi pahandas see otsus muidugi väga. Nad lahkuvad kiiresti Visby alt, - Pabst tähendab tõlke  ääremärkuses: "pahameeles visbylaste üle", meie arvates ruttasid sakslased - visbylaste õigustatud pahameele avalduste hirmul. Sest juba sel ajal tõusis Lääne-Euroopas hõõrumine ulakate rändrüütlite ja linnade kodanike kaupmeeste vahel, - mis aga teravnes ning linnad katsusid kõigil pool rüütlite lode­vusest ja sõjariistus vägivallategudest lahti saada.